Հղփացած օլիգարխներն ու նրանց ոչ պակաս հղփացած արբանյակները ամենաթողության իրավիճակում իրենց անպատժելիությունը զգալով արդեն ձեռք են բարձրացնում երկրի պահապանների վրա: Նրանց համար քիչ էր անմեղ քաղաքացիների սպանությունները, իշխանության երեք թևերի զավթումը, քիչ էր պետության ու ժողովրդի ունեցվածքի թալանը և դրա օրինականացումը` Ազգային Ժողովի օրենքները հարմարեցնելով երկրի թալանչիների նպատակներին ու շահերին. այժմ էլ նրանք ոտնձգություն են կատարում ՀՀ պաշտպանության սպաների կյանքի ու առողջության դեմ, անձանց, ովքեր իրենց կյանքը մասնագիտորեն ի սպաս են դրել Հայրենիքին ու ժողովրդին: